דגל ויילס

[ממוזער|200px|'''[דרקון ויילס|הדרקון האדום** של ויילס]]
[[קובץ:flagofwales.atr42.arp.750pix.jpg|ממוזער|שמאל|דגל ויילס על זנב מטוס [[אייר ויילס]]]]

**דגל ויילס** הוא **הדרקון האדום** (ב[[ולשית|וולשית]]: **Y Ddraig Goch**, אי דרייג קוך) אשר מתאר [[הדרקון האדום|דרקון אדום]] [[תנוחה (הרלדיקה)#פסיעה|פוסע]] על [[שדה (הרלדיקה)|שדה]] לבן וירוק. כמו [[מטען (הרלדיקה)|מטענים]] [[הרלדיקה|הרלדיים]] רבים, צורתו של הדרקון אינה [[תקן|מתוקננת]] וקיימות לו גרסאות רבות.

==היסטוריה==
הדגל קיבל מעמד רשמי כדגל ויילס בשנת [[1959]], אך הדרקון האדום עצמו מקושר לוויילס כבר מאות בשנים ולעיתים נטען כי הדגל הוא [[דגל לאומי|הדגל הלאומי]] העתיק ביותר, אף על פי שמקורותיו אבדו בנבכי ה[[היסטוריה]] והפכו ל[[מיתוס]]. על פי אחת הסברות, הסמל הגיע לוויילס של ימינו על ידי הרומאים כדגלם של הפרשים הרומים, אשר בעצמו הושפע כנראה מסמלי [[האימפריה הפרתית|הפרתים]] או ה[[דאקיה|דאקים]]. הפסים הלבנים והירוקים שעל הדגל נוספו על ידי [[בית טיודור]], שושלת ולשית אשר החזיקה בכס אנגליה משנת [[1485]] ועד [[1603]]. לבן וירוק הם צבעי ה[[כרישה]], הצמח הלאומי של ויילס.

האזכורים הראשונים של הדרקון כסמל ויילס הם ב[[היסטוריה בריטונום]] אשר נכתב בשנת [[830]] לערך, אך הוא נחשב לדגל הקרב של [[המלך ארתור]] או מנהיג [[קלטים|קלטי]]/[[תרבות רומנו-בריטית|רומי-בריטי]] עתיק אחר. הדרקון מוזכר עוד קודם לכן בשירה הוולשית ומקושר ל[[קד'וולאדר אפ קדוולון]] ([[655]]–[[682]]).

אגדות רבות מזכירות את הדרקון הוולשי. המפורסמת ביותר משייכת אותו ל[[נבואה|נבואתו]] של הקוסם [[מירדין]] ([[מרלין]]) על קרב ארוך בין דרקון לבן לדרקון אדום. על פי הנבואה, הדרקון הלבן ישלוט בקרב אך יובס לבסוף בידי הדרקון האדום. ניצחון זה, יחד עם תפיסת השליטה על [[לואגר]] (''Lloegr'') (בריטניה) מיוחס ל[[מאב דרוגאן]] (בן הנבואה, אשר יגרש את ה[[אנגלו-סקסונים]] מבריטניה וישיב את שלטון הקלטים) - נבואה המשויכת כיום לסכסוך בין ה[[קלטים]] [[בריטונים|הבריטים]] (אשר הפכו במרוצה הזמן לוולשים) לפולשים ה[[סקסונים]] במרוצת המאות ה[[המאה ה-5|חמישית]] וה[[המאה ה-6|שישית]] לספירה.

==שימוש==
ניתן לראות את הדגל מונף על בניין [[האספה הלאומית של ויילס]] ב[[קארדיף]] ועל [[משרד ויילס]] ב[[וייטהול|ווייטהול]], [[לונדון]] מדי יום.

דגלה של ויילס הוא דגל הלאום היחיד מבין ארבע האומות המרכיבות את [[הממלכה המאוחדת]] שאינו שותף ב[[דגל הממלכה המאוחדת|דגל האיחוד]]. זאת כיוון שוויילס סופחה לממלכה אנגליה על ידי [[אדוארד הראשון]] עוד בשנת [[1282]] ומאז [[חוקי ויילס 1542–1535]]  היא נחשבה חלק מ[[ממלכת אנגליה]]. לאחרונה הועלו הצעות שונות לכלול את סמל הדרקון האדום או את [[צלב דייוויד הקדוש]] בדגל האיחוד אך הן לא זכו להצלחה.

ויילס ו[[דגל בהוטן|בהוטן]] הן שתי המדינות היחידות בעולם כיום שעל דגלן מופיע דרקון. בעבר, דגל [[שושלת צ'ינג]] הסינית הכיל גם הוא דרקון.

==המחלוקת==
בשנת [[2007]] [[ג'ורג' הארגראבס]] , יוצרה של [[המפלגה הנוצרית של ויילס]], פתח במערכה במסגרת הבחירות לאספה הלאומית של ויילס, ואמר כי אם ייבחר לאספה, דגל הדרקון האדום יוחלף ב[[דגל דייוויד הקדוש]]. הוא אמר גם כי הדרקון הוא "סמלו של השטן, המתואר ב[[חזון יוחנן]], פרק י"ב, ג'".

==דגלי ויילס נוספים==
<gallery>
קובץ:Flag of Wales (1807–1953).svg|דגל ויילס בין 1953–1807
קובץ:Flag of Wales (1953–1959).svg|דגל ויילס משנת 1953 עד שהוחלף על ידי הדגל הנוכחי בשנת 1959
קובץ:Flag of Gwynedd.svg|דגלו של [[ליואלין הגדול]], נסיך ויילס האחרון טרם כיבושה בידי אנגליה
קובץ:Flag of Saint David.svg|[[דגל דייוויד הקדוש]], [[קדוש מגן|פטרונה]] של ויילס, דגלה הלא רשמי של ויילס
</gallery>

==ראו גם==

* [[סמל ויילס]]
* [[גלריית דגלי הממלכה המאוחדת]]
* [[גלריית דגלי ויילס]]

==לקריאה נוספת==
* Collins Gem **Flags*' (1994). *Haper Collins Publishers'' pp 218. 

## קישורים חיצוניים

* מאמר הדן בשאלה מדוע דגל ויילס אינו חלק מהיוניון ג'ק
* 
* 

## הערות שוליים

ויילס
קטגוריה:ויילס: סמלים לאומיים
ויילס